
Την Τετάρτη 23 Οκτωβρίου 2019, ο Ελληνικός Σύνδεσμος Ηνωμένων Εθνών και το “Saint Filothei” AHEPA Chapter HJ – 40 Psychico τίμησαν τον Πρέσβη της Κυπριακής Δημοκρατίας κ. Κυριάκο Κενεβέζο.
Η εκδήλωση πραγματοποιήθηκε στο Σπίτι της Κύπρου με την ευκαιρία της 74ης επετείου της ιδρύσεως του Ο.Η.Ε. με ομιλητές τον Πρόεδρο του Τμήματος Τουρκικών και Σύγχρονων Ασιατικών Σπουδών του Εθνικού και Καποδιστριακού Πανεπιστημίου Αθηνών, Καθηγητή Γεωπολιτικής κ. Ιωάννη Μάζη και τον κ. Γεώργιο Ανεψιού, Διδάκτορα Διεθνούς Δικαίου. 
Χαιρετισμό στην εκδήλωση απηύθυναν ο Γενικός Γραμματέας Απόδημου Ελληνισμού Υπουργείου Εξωτερικών, κ. Ιωάννης Χρυσουλάκης, ο Πρόεδρος AHEPA HJ – 40 Ψυχικού, κ. Παναγιώτης Ριζόπουλος και ο Πρόεδρος του Ε.Σ.Η.Ε.  Αναπλ. Καθηγητής κ. Διονύσιος Καλαμάκης.

